|  |  |
| --- | --- |
| ประเด็นการพิจารณาที่ ๑.๒.๒ ผลการวิเคราะห์เชิงคุณภาพเกี่ยวกับผลสัมฤทธิ์การบริหารสถาบันตามหลักธรรมาภิบาล | |
| ผลการประเมิน (ระดับคุณภาพ ☑) | ☑ ผลลัพธ์เป็นไปตามมาตรฐานการอุดมศึกษา  ⬜ ผลลัพธ์ไม่เป็นไปตามมาตรฐานการอุดมศึกษา |
| ผลการดำเนินการ/หลักฐานของสถาบันอุดมศึกษา (โปรดระบุ)  ☑ มีการดำเนินการ  ในช่วงของการดำเนินงานของผู้บริหารมหาวิทยาลัย 3 ปีที่ผ่านในปีการศึกษา 2561 – 2563 ผู้บริหารดำเนินงานภายใต้หลักธรรมาภิบาล ตามพระราชบัญญัติมหาวิทยาลัยราชภัฏ พ.ศ.2547 และข้อกฎหมายอื่น ๆ ที่เกี่ยวข้อง เพื่อให้การบริหารงานเป็นไปด้วยความถูกต้อง บรรลุตามภารกิจ พันธกิจครบถ้วนทุกด้านอย่างมีประสิทธิภาพและประสิทธิผล ดังที่ได้กำหนดไว้แผนยุทธศาสตร์มหาวิทยาลัยราชภัฏพิบูลสงคราม (2559 – 2564) ทั้งนี้ผู้บริหารได้ปฏิบัติงานตามหลักธรรมาภิบาลครบถ้วนทั้ง 10 ข้อ ดังนี้  1. หลักประสิทธิผล  ผู้มหาวิทยาลัยได้บริหารงาน โดยยึดแนวทางตามกรอบแผนยุทธศาสตร์การพัฒนามหาวิทยาลัยราชภัฏพิบูลสงคราม พ.ศ. 2559 – 2564 ซึ่งในทุก ๆ ปี ได้ดำเนินการติดตาม ประเมินผลการดำเนินงานตามตัวชี้วัดความสำเร็จของแผนปฏิบัติราชการ ประจำปีงบประมาณ พ.ศ. 2561 – 2563 ในภาพรวมพบว่าผลการดำเนินการติดตาม ประเมินผลการดำเนินงานตามตัวชี้วัดความสำเร็จของแผนปฏิบัติราชการอยู่ ในระดับดีมาก โดยแยกเป็นปีงบประมาณ ดังนี้  ผลการดำเนินการติดตาม ประเมินผลการดำเนินงานตามตัวชี้วัดความสำเร็จของแผนปฏิบัติราชการปีงบประมาณ พ.ศ. 2561 มีโครงการจำนวนทั้งสิ้น 823 โครงการ ดำเนินงานบรรลุเป้าหมายจำนวน 789 โครงการ คิดเป็นร้อยละ 95.87 และไม่บรรลุเป้าหมายจำนวน 34 โครงการ คิดเป็นร้อยละ 4.13 โครงการที่มีประสิทธิภาพ จำนวน 720 โครงการ โครงการที่มีประสิทธิผล 751 โครงการ  ผลการดำเนินการติดตาม ประเมินผลการดำเนินงานตามตัวชี้วัดความสำเร็จของแผนปฏิบัติราชการปีงบประมาณ พ.ศ. 2562 มีโครงการจำนวนทั้งสิ้น 698 โครงการ เป็นไปตามวัตถุประสงค์ของโครงการ 667 โครงการ คิดเป็นร้อยละ 95 โครงการที่มีประสิทธิภาพ จำนวน 622 โครงการ คิดเป็นร้อยละ 89 โครงการที่มีประสิทธิผล จำนวน 639 โครงการ คิดเป็นร้อยละ 91 ผลการเบิกจ่ายงบประมาณของโครงการทั้งหมด คิดเป็นร้อยละ 98 อยู่ในระดับดีมาก  ผลการดำเนินการติดตาม ประเมินผลการดำเนินงานตามตัวชี้วัดความสำเร็จของแผนปฏิบัติราชการปีงบประมาณ พ.ศ. 2563 มีจำนวนทั้งสิ้น 41 ตัวชี้วัด บรรลุเป้าหมายอยู่ในระดับดีมาก จำนวน 34 ตัวชี้วัด ระดับดี 5 ตัวชี้วัด ระดับพอใช้ 1 ตัวชี้วัด ระดับต้องปรับปรุงเร่งด่วน 1 ตัวชี้วัด  อีกทั้งในปีงบประมาณ พ.ศ. 2562 – 2563 มหาวิทยาลัยราชภัฏพิบูลสงครามได้ดำเนินการจัดทำผลการรายงานแผนยุทธศาสตร์เพื่อการพัฒนามหาวิทยาลัยราชภัฏเพื่อการพัฒนาท้องถิ่น ระยะ 20 ปี (พ.ศ. 2560-2579) โดยได้ดำเนินโครงการที่พัฒนาท้องถิ่นภายใต้แผนยุทธศาสตร์ในเขตพื้นที่จังหวัดที่รับผิดชอบ คือ พิษณุโลกและสุโขทัย  สำหรับการประเมินประสิทธิผลของการดำเนินงานตามแผนยุทธศาสตร์และประสิทธิภาพการดำเนินงานของแผนงาน โครงการ และกิจกรรม จากการประเมินของคณะกรรมการติดตาม ตรวจสอบและประเมินผลงานมหาวิทยาลัย ในปีงบประมาณ พ.ศ. 2561 และปีงบประมาณ พ.ศ. 2562 ภาพรวมหน่วยงานระดับ คณะ สำนัก สถาบัน มีการกำหนดยุทธศาสตร์ที่สอดคล้องและครอบคลุมยุทธศาสตร์ของมหาวิทยาลัย ผลการดำเนินโครงการ/กิจกรรมตามแผนของคณะ สำนัก สถาบัน พบว่าทุกหน่วยงานในมหาวิทยาลัยได้มีการดำเนินโครงการตามแผนทุกโครงการ ร้อยละ 100  2. หลักประสิทธิภาพ  ตามที่ผู้บริหารได้กำหนดให้มีระบบเพื่อกำกับ ติดตามผลการดำเนินงานให้เป็นไปตามภารกิจ พันธกิจของมหาวิทยาลัยให้ครบถ้วนดังการรายงานผลในหลักประสิทธิผลข้างต้นแล้วนั้น เพื่อให้การดำเนินการมีประสิทธิภาพครอบคลุมมากยิ่งขึ้น ยังได้มีการกำหนดแผนการดำเนินการด้านต่าง ๆ เช่น แผนพัฒนาบุคลากร แผนพัฒนานักศึกษา แผนกลยุทธ์ทางการเงิน คู่มือรายละเอียดตัวชี้วัดความสำเร็จของ คู่มือนักศึกษา เป็นต้น เพื่อสนับสนุนให้การดำเนินการงานของมหาวิทยาลัยมีประสิทธิภาพมากยิ่งขึ้น และในสถานการณ์ปัจจุบันที่เกิดโรคระบาดโควิด 19 ผู้บริหารมหาวิทยาลัยได้ออกประกาศ มาตรการต่างๆ เพื่อเพิ่มประสิทธิภาพให้แก่อาจารย์ บุคลากร นักศึกษาเตรียมพร้อมรับมือกับสถานการณ์ดังกล่าวในด้านความปลอดภัย ป้องกันไม่ให้เกิดการกระจายแพร่เชื้อ การนำเทคโนโลยีที่เหมาะสมและทันสมัยมาใช้ในการจัดการเรียนการสอน เช่น ระบบปฏิบัติการ Microsoft Teams, Zoom เป็นต้น ทั้งนี้สำหรับการนำระบบสารสนเทศมาใช้สำหรับการดำเนินงานได้ทั่วทั้งองค์กร โดยโครงการจัดตั้งสถาบันดิจิทัล ได้จัดทำระบบ imis-psru เพื่อให้รองรับข้อมูลด้านต่าง ๆ ที่เกี่ยวข้องกับการทำงานของบุคลากรให้ในปัจจุบัน ทั้งนี้ยังมีระบบอื่น ๆ ที่บุคลากร นักศึกษา บุคคลทั่วไปสามารถเข้าใช้งานบนหน้าเว็บไชต์ของมหาวิทยาลัยได้อีกด้วย พร้อมกันนี้ยังมีการรายงานสถานะการเงินต่อที่ประชุมสภามหาวิทยาลัยอย่างสม่ำเสมอเป็นประจำทุกเดือน เพื่อเป็นการแสดงให้เห็นว่ามหาวิทยาลัยสามารถใช้งบประมาณเป็นไปตามแผนที่ได้กำหนดไว้  3. หลักการตอบสนอง  ผู้บริหารมหาวิทยาลัย ได้ดำเนินการตามพันธกิจของมหาวิทยาลัยในทุกด้าน ๆ ได้อย่างครอบคลุม มีประสิทธิภาพ ประสิทธิผล เพื่อตอบสนองความต้องการแก่บุคลากร นักศึกษา อาจารย์ ผู้มีส่วนได้ส่วนเสีย เช่น  ด้านการผลิตบัณฑิต มีการปรับปรุง พัฒนาหลักสูตรทุกระดับ และการปิดหลักสูตร เพื่อให้เป็นไปตามความต้องการของผู้ใช้บัณฑิต ความต้องการของตลาด ความต้องการของประเทศ และมีมาตรฐานมาตรฐานคุณวุฒิอุดมศึกษาแห่งชาติ TQF โดยทุกหลักสูตรต้องผ่านการพิจารณาให้ความเห็นชอบจากสภามหาวิทยาลัย  ด้านการบริการวิชาการและการวิจัย ได้ขับเคลื่อนตามยุทธศาสตร์มหาวิทยาลัยราชภัฏเพื่อการพัฒนาท้องถิ่น โดยทุก ๆ หน่วยงานต่างมีการบูรณาการร่วมกันเพื่อขับเคลื่อนยุทธศาสตร์ดังกล่างอย่างเป็นรูปธรรม โดยบริการวิชาการแก่จังหวัดพิษณุโลก สุโขทัย ซึ่งเป็นเขตพื้นที่บริการของมหาวิทยาลัย ทำให้ชุมชนเกิดการพัฒนาท้องถิ่นอย่างยั่งยืน และยังมีหน่วยงานหลักที่รองรับในการให้บริการวิชาการแก่ชุมชน ได้แก่ ศูนย์บ่มเพาะวิสาหกิจชุมชน อุทยานวิทยาศาสตร์ภาคเหนือ เพื่อเสริมสร้างผู้ประกอบการให้มีความเข้มแข็งและยั่งยืนต่อไป  ด้านการทำนุบำรุงศิลปะและวัฒนธรรม จากการดำเนินการการดำเนินการโครงการต่าง ๆ ตามแผนทำนุบำรุงศิลปะและวัฒนธรรม พบว่า มีประสิทธิภาพและประสิทธิผลส่วนใหญ่เกือบทุกโครงการ  การตอบสนองความต้องการของบุคลากรและนักศึกษาภายในมหาวิทยาลัย มีระบบสวัสดิการการเสริมสร้างสุขภาพที่ดี และสร้างขวัญกำลังใจให้กับบุคลากรสามารถทำงานได้อย่างมีประสิทธิภาพ เช่น สวัสดิการเกี่ยวกับที่อยู่อาศัย โดยมีการจัดสรรที่พักให้กับบุคลากรอย่างเป็นธรรม สวัสดิการเงินกู้ของสโมสรพนักงานฯ สวัสดิการเงินกู้ธนาคารต่างๆ สวัสดิการค่ารักษาพยาบาล สวัสดิการค่าเล่าเรียนบุตร กองทุนบำเหน็จบำนาญข้าราชการ, มีนโยบายดูแลสุขภาพของบุคลากร ทั้งในเชิงป้องกันและส่งเสริม มีสวัสดิการตรวจเช็คสุขภาพประจำปี ส่งเสริมการออกกำลังกายในรูปแบบต่างๆ เช่น สถานที่ออกกำลังกายอย่างครบวงจรพร้อม สนับสนุนผู้เชี่ยวชาญในการแนะนำด้านการดูแลสุขภาพ รวมถึงมีสวัสดิการค่าบริการในราคาสมาชิก (ราคา 10 บาท) ให้กับบุคลากรภายในมหาวิทยาลัยและคู่สมรสรวมถึงบุตรของบุคลากรภายในมหาวิทยาลัย, มีการสร้างบรรยากาศของสถานที่ทำงานให้น่าอยู่ โดยมหาวิทยาลัยมีนโยบายมหาวิทยาตั้งแต่สภาพแวดล้อม การจัด 5 ส.และส่งเสริมให้ปลูกต้นไม้ดูดมลพิษ รวมถึงการจัดบรรยากาศการทำงานการจัดสวัสดิการ การเอาใจใส่ดูแลบุคลากรทุกคนอย่างเสมอภาคทัดเทียมกัน การสร้างบรรยากาศของความสุขในการทำงาน, มีระบบส่งเสริมสนับสนุนการเสนอขอรับรางวัลของคณาจารย์และบุคลากร สายสนับสนุน เช่น มีการติดตามข้อมูลแหล่งให้รางวัลต่างๆเพื่อประชาสัมพันธ์ให้คณาจารย์และบุคลากรสายสนับสนุนทราบโดยเร็ว มีการกระตุ้นและช่วยเหลือผู้ที่มีศักยภาพเพื่อขอรับรางวัลในด้านต่างๆเช่นช่วยจัดทำเอกสารการขอรับรางวัลประสานงานในกระบวนการขอรับรางวัล หรืองานธุรการอื่นๆ, มีการยกย่องให้เกียรติผู้ได้รับรางวัลโดยวิธีการต่างๆ เช่นประชาสัมพันธ์ผลงานที่ได้รับรางวัลทั้งภายในและภายนอกสถาบัน จัดบรรยากาศพิเศษเพื่อเป็นเกียรติกับผู้ได้รับรางวัลพิจารณาความดีความชอบเป็นกรณีพิเศษ  ทั้งนี้เพื่อแสดงให้เห็นว่ามหาวิทยาลัยมีผลการดำเนินการที่รับใช้สังคม ชุมชนได้อย่างแท้จริงสามารถอ้างอิงได้จากการเข้าร่วมการจัดอันดับมหาวิทยาลัยเพื่อการพัฒนาชุมชนอย่างยั่งยืน (SCD University Rankings: SCDUR, SCD University Stars Ratings: SCDUSR) ประจำปีการศึกษา 2563 โดยวัตถุประสงค์ของการจัดอันดับดังกล่าวเป็นการเปรียบเทียบของมหาวิทยาลัยชั้นนำทั่วโลก โดยมีมหาวิทยาลัยในประเทศไทยเข้าร่วมทั้งหมด 9 มหาวิทยาลัยด้วยกัน โดยมีเกณฑ์ของตัวชี้วัดทั้งหมด 11 ตัวชี้วัด ใน 7 ด้าน ได้แก่ นโยบายการพัฒนาชุมชนอย่างยั่งยืน หลักสูตรการเรียนการสอนเกี่ยวกับการพัฒนาชุมชนอย่างยั่งยืน การบริการวิชาการเพื่อการพัฒนาชุมชนอย่างยั่งยืน การทำนุบำรุงวัฒนธรรมชุมชนอย่างยั่งยืน การพัฒนาการวิจัยชุมชนอย่างยั่งยืน ศิษย์เก่าที่ทำงานเพื่อการพัฒนาชุมชนอย่างยั่งยืน และรางวัลในการพัฒนาชุมชนอย่างยั่งยืน โดยผลการพิจารณาการจัดอันดับมหาวิทยาลัยเพื่อการพัฒนาชุมชนอย่างยั่งยืน (SCDUR, SCDUSR) ประจำปีการศึกษา 2563 ดังนี้ 1) ลำดับที่ 1 ของการจัดอันดับ SCD University Stars Ratings 2021 (SCDUSR) และ 2) ลำดับที่ 6 ของการจัดอันดับ SCD University Rankings 2021 (SCDUR) และ The top in Policy rank of 2021 (SCD University Rankings)  การเข้าร่วมการจัดอันดับมหาวิทยาลัยสีเขียวโลก (UI Green Metric) ซึ่งเป็นการวัดมหาวิทยาลัย ชั้นนำที่จะผลิตผู้นำประเทศรุ่นใหม่ในอนาคต จะต้องรับผิดชอบด้านสิ่งแวดล้อมในด้านต่างๆ โดยมีเกณฑ์การจัดอันดับ คือ 1) การจัดการโครงสร้างพื้นฐาน (IS) 2) การจัดการการใช้พลังงาน (EC) 3)การจัดการของเสีย (WC) 4) การใช้ทรัพยากรน้ำ (WR) 5)การจัดการระบบการขนส่งภายใน (TR) และ 6) การให้การศึกษาด้านสิ่งแวดล้อม (ED) โดยผลการจัดอันดับ (UI Green Metric) มหาวิทยาลัยราชภัฏพิบูลสงคราม จัดอยู่ในอันดับที่ 666 ของโลก และอันดับที่ 33 ของไทย  การจัดอันดับโดย Webometrics จากประเทศสเปน โดยเน้นการวัดเพื่อจะประเมินการเป็น E-university , Smart University การพิจารณาการจัดอันดับ 3 ด้านคือ Impact , Openness , Excellence ปัจจุบันมีสถาบันการศึกษาของไทย เข้าร่วมการจัด Ranking ทั้งหมด 194 แห่ง (มหาวิทยาลัยราชภัฏทั้งหมด 38 แห่ง ใช้ WebOmetrics นี้ในการจัดอันดับ) และมีการแข่งขันกันอย่างต่อเนื่อง ส่วนมหาวิทยาลัยราชภัฏพิบูลสงครามของเรานั้นถูกจัดอันดับอยู่ในอันดับที่ 41 ของมหาวิทยาลัยไทย และอันดับที่ 7 ของมหาวิทยาลัยราชภัฏจากทั่วประเทศ โดยในปี 2562 – 2564 มหาวิทยาลัยราชภัฏพิบูลสงครามติดอยู่ในลำดับ 10 มาโดยตลอด  การที่มหาวิทยาลัยได้รับรางวัลเป็นหน่วยงานที่มีความพร้อมในการบริการเครือข่ายอินเทอร์เน็ตพื้นฐานและบริการที่รองรับ IPV 6 (IPV 6 Award 2018) ประจำปี พ.ศ. 2561 ครบทั้ง 5 ด้าน ได้แก่ DNS, Mail, Web, DNSSEC และ IPv6 Logo และได้รับรางวัลเป็นหน่วยงานที่มีการให้บริการเว็บเซอร์วิส (Web Service) ที่รองรับ IPv6 จากสำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.)  จากผลการประเมินดัชนีความสุขของบุคลากร ซึ่งใช้แบบประเมินของกรมสุขภาพจิต กระทรวงสาธารณสุขเป็นเกณฑ์ในการประเมิน โดยค่าดัชนีความสุขของบุคลากรในมหาวิทยาลัยอยู่ในระดับมากถึงมากที่สุด  4. หลักความโปร่งใส  สำหรับการบริหารงานด้วยความโปร่งใส ผู้บริหารมหาวิทยาลัยได้ดำเนินการทุกกระบวนการทุก ๆ เรื่องเพื่อเปิดเผยข้อมูล ข่าวสาร ชี้แจงข้อสงสัยให้นักศึกษา บุคลากร ผู้มีส่วนได้ส่วนเสียสามารถเข้าถึงได้หลากหลายช่องทาง เช่น เว็บไซต์ของมหาวิทยาลัย สื่อสิ่งพิมพ์ สื่อออนไลน์ และสามารถติดตาม ตรวจสอบได้ นอกจากนี้แล้วยังมีหน่วยงานที่ทำหน้าที่ตรวจสอบการดำเนินการของมหาวิทยาลัยให้เป็นไปด้วยความโปร่งใส ได้แก่ คณะกรรมการติดตาม ตรวจสอบ และประเมินผลงานของมหาวิทยาลัย ที่ทำหน้าที่ประเมินประสิทธิภาพและประสิทธิผลของการดำเนินงาน การใช้จ่ายงบประมาณ ประเมินคุณภาพของนักศึกษาคุณภาพของงานวิจัยและประเมินความพึงพอใจของบุคลากรที่มีต่อการดำเนินงานของผู้บริหารมหาวิทยาลัยเป็นประจำทุกปีงบประมาณ  ได้เข้าร่วมตรวจรับการประเมินคุณธรรมความโปร่งใสในการดำเนินงานของหน่วยงานภาครัฐในทุก ๆ ปี โดยภาพรวมมีผลการประเมินที่พัฒนาขึ้นตามลำดับ ดังนี้ ปี 2561 ได้คะแนน 75.97, ปี 2562 ได้คะแนน 87.55 และปี 2563 ได้คะแนน 84.80 และการที่ผู้บริหารมหาวิทยาลัยประกาศเจตจำนงสุจริตในการบริหารงาน ด้วยความซื่อสัตย์สุจริตต่อหน้าที่ เพื่อพัฒนาหน่วยงานให้มีคุณธรรมและความโปร่งใสในการดำเนินงานของหน่วยงานด้านต่างๆ อย่างชัดเจน รวมถึงการรายงานสถานะการเงินเป็นประจำทุกเดือนต่อสภามหาวิทยาลัย ทั้งนี้เพื่อให้สภามหาวิทยาลัยได้รับทราบและรับมอบนโยบายในการดำเนินการต่อไป  มีการเปิดเผยข้อมูลมติการประชุมสภามหาวิทยาลัยบนเว็บไซต์ เพื่อแสดงให้เห็นว่าสภามหาวิทยาลัยโปร่งใสในเรื่องของการมอบนโยบาย การกำหนดนโยบายให้แก่มหาวิทยาลัย ทั้งนี้เพื่อเป็นการแสดงให้เห็นว่ามหาวิทยาลัยได้เปิดเผยข้อมูลด้วยความโปร่งใสนั้น สามารถยืนยันได้จากการที่มหาวิทยาลัยได้รับรางวัลเป็นหน่วยงานที่มีความพร้อมในการบริการเครือข่ายอินเทอร์เน็ตพื้นฐานและบริการที่รองรับ IPV 6 (IPV 6 Award 2018) ประจำปี พ.ศ. 2561 ครบทั้ง 5 ด้าน ได้แก่ DNS, Mail, Web, DNSSEC และ IPv6 Logo และได้รับรางวัลเป็นหน่วยงานที่มีการให้บริการเว็บเซอร์วิส (Web Service) ที่รองรับ IPv6 จากสำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.)  5. หลักภาระรับผิดชอบ  ผู้บริหารมหาวิทยาลัย ได้แสดงถึงความรับผิดชอบต่อการบริหารงานที่มีต่อการศึกษา ชุมชนท้องถิ่น ความคาดหวังของผู้รับบริการ ผู้มีส่วนได้ส่วนเสีย แสดงได้จากการจัดทำแผนยุทธศาสตร์มหาวิทยาลัยราชภัฏพิบูลสงคราม (2559 – 2564) แผนปฏิบัติราชการ และได้ดำเนินการขับเคลื่อนตามแผนยุทธศาสตร์ใหม่ของมหาวิทยาลัยราชภัฏ เพื่อการพัฒนาท้องถิ่นตามพระราโชบายระยะ 20 ปี (พ.ศ. 2560 – 2579) ซึ่งได้จัดสรรงบประมาณเพื่อดำเนินโครงการต่าง ๆ ให้สำเร็จลุล่วงตามตัวชี้วัด ทั้งนี้ผลการดำเนินงานต่าง ๆ ได้ปรากฎไว้ดังความในหลักประสิทธิผลข้างต้น  และการที่มหาวิทยาลัยได้เข้าร่วมตรวจรับการประเมินคุณธรรมความโปร่งใสในการดำเนินงานของหน่วยงานภาครัฐในทุก ๆ ปี โดยภาพรวมมีผลการประเมินที่พัฒนาขึ้นตามลำดับดังที่ได้แสดงตามหลักความโปร่งใส เป็นการแสดงให้เห็นว่ามหาวิทยาลัยมีความรับผิดชอบต่อการบริหารงานราชการ ต่อสังคมอีกด้วย รวมถึงการที่มหาวิทยาลัยมีผลการดำเนินการที่รับใช้สังคม ชุมชนได้อย่างแท้จริงจากการเข้าร่วมการจัดอันดับมหาวิทยาลัยเพื่อการพัฒนาชุมชนอย่างยั่งยืน (SCD University Rankings: SCDUR, SCD University Stars Ratings: SCDUSR) ประจำปีการศึกษา 2563 โดยมีมหาวิทยาลัยในประเทศไทยเข้าร่วมทั้งหมด 9 มหาวิทยาลัย การจัดอันดับมหาวิทยาลัยเพื่อการพัฒนาชุมชนอย่างยั่งยืน (SCDUR, SCDUSR) ประจำปีการศึกษา 2563 ลำดับที่ 1 ของการจัดอันดับ SCD University Stars Ratings 2021 (SCDUSR) และ 2) ลำดับที่ 6 ของการจัดอันดับ SCD University Rankings 2021 (SCDUR) และ The top in Policy rank of 2021 (SCD University Rankings) และผลการจัดอันดับ (UI Green Metric) มหาวิทยาลัยจัดอยู่ในอันดับที่ 666 ของโลก และอันดับที่ 33 ของไทย ซึ่งผลประเมินข้างต้นที่กล่าวนี้แสดงเห็นว่าผู้บริหารมีความรับผิดชอบต่อการดำเนินงานในทุก ๆ ด้าน  มีระบบสวัสดิการการเสริมสร้างสุขภาพที่ดี และสร้างขวัญกำลังใจให้กับบุคลากรสามารถทำงานได้อย่างมีประสิทธิภาพ เช่น สวัสดิการเกี่ยวกับที่อยู่อาศัย โดยมีการจัดสรรที่พักให้กับบุคลากรอย่างเป็นธรรม สวัสดิการเงินกู้ของสโมสรพนักงานฯ สวัสดิการเงินกู้ธนาคารต่างๆ สวัสดิการค่ารักษาพยาบาล สวัสดิการค่าเล่าเรียนบุตร กองทุนบำเหน็จบำนาญข้าราชการ  มีนโยบายดูแลสุขภาพของบุคลากร ทั้งในเชิงป้องกันและส่งเสริม มีสวัสดิการตรวจเช็คสุขภาพประจำปี ส่งเสริมการออกกำลังกายในรูปแบบต่างๆ เช่น สถานที่ออกกำลังกายอย่างครบวงจรพร้อม สนับสนุนผู้เชี่ยวชาญในการแนะนำด้านการดูแลสุขภาพ รวมถึงมีสวัสดิการค่าบริการในราคาสมาชิก (ราคา 10 บาท) ให้กับบุคลากรภายในมหาวิทยาลัยและคู่สมรสรวมถึงบุตรของบุคลากรภายในมหาวิทยาลัย  มีการสร้างบรรยากาศของสถานที่ทำงานให้น่าอยู่ โดยมหาวิทยาลัยมีนโยบายมหาวิทยาตั้งแต่สภาพแวดล้อม การจัด 5 ส.และส่งเสริมให้ปลูกต้นไม้ดูดมลพิษ รวมถึงการจัดบรรยากาศการทำงานการจัดสวัสดิการ การเอาใจใส่ดูแลบุคลากรทุกคนอย่างเสมอภาคทัดเทียมกัน การสร้างบรรยากาศของความสุขในการทำงาน  มีระบบส่งเสริมสนับสนุนการเสนอขอรับรางวัลของคณาจารย์และบุคลากร สายสนับสนุน เช่น มีการติดตามข้อมูลแหล่งให้รางวัลต่างๆเพื่อประชาสัมพันธ์ให้คณาจารย์และบุคลากรสายสนับสนุนทราบโดยเร็ว มีการกระตุ้นและช่วยเหลือผู้ที่มีศักยภาพเพื่อขอรับรางวัลในด้านต่างๆเช่นช่วยจัดทำเอกสารการขอรับรางวัลประสานงานในกระบวนการขอรับรางวัล หรืองานธุรการอื่นๆ  มีการยกย่องให้เกียรติผู้ได้รับรางวัลโดยวิธีการต่างๆ เช่นประชาสัมพันธ์ผลงานที่ได้รับรางวัลทั้งภายในและภายนอกสถาบัน จัดบรรยากาศพิเศษเพื่อเป็นเกียรติกับผู้ได้รับรางวัลพิจารณาความดีความชอบเป็นกรณีพิเศษ  6. หลักการมีส่วนร่วม  ผู้มหาวิทยาลัย ยึดหลักการบริหารงานแบบมีส่วนร่วม ทั้งนี้ได้เปิดโอกาสให้บุคลากร นักศึกษา ผู้มีส่วนได้ส่วนเสีย มีส่วนร่วมการประชุมคณะกรรมการชุดต่าง ๆ เช่น สภามหาวิทยาลัย คณะกรรมการบริหารบริหารมหาวิทยาลัย สภาวิชาการ คณะกรรมการติดตาม ตรวจสอบและประเมินผลงานมหาวิทยาลัย คณะกรรมการส่งเสริมกิจการมหาวิทยาลัย คณะกรรมการบริหารมหาวิทยาลัย สภาคณาจารย์และข้าราชการ คณะกรรมการบริหารงานบุคคล เพื่อรับฟังนโยบาย ข้อเสนอแนะ และแสดงความคิดเห็นในโอกาสที่สมควร พร้อมทั้งเปิดโอกาสให้บุคลากร แสดงความคิดเห็น การสร้างความเข้าใจและการแก้ปัญหา การมีส่วนร่วมในการบริหารจัดการ  ทั้งนี้ คณะกรรมการติดตาม ตรวจสอบและประเมินผลงานมหาวิทยาลัย ได้เปิดโอกาสให้บุคลากรสายวิชาการและสายสนับสนุนมีส่วนร่วมในการประเมินผู้บริหารเป็นประจำทุกปีงบประมาณ โดยใช้การสัมภาษณ์ การสนทนากลุ่ม และแบบประเมินความพึงพอใจของบุคลากรที่ต่อการบริหารงานของผู้บริหารมหาวิทยาลัย เพื่อดำเนินการ  7. หลักการกระจายอำนาจ  ตามประกาศมหาวิทยาลัยราชภัฏพิบูลสงครามเรื่องการแบ่งส่วนราชการภายในมหาวิทยาลัยราชภัฏพิบูลสงคราม พ.ศ.2564 มหาวิทยาลัยได้มีการปรับปรุงโครงสร้างในการบริหารงาน โดยกระจายอำนาจ และมอบหมายภาระงานให้กับรองอธิการบดี และผู้ช่วยอธิการบดี คณบดี ผู้อำนวยการสถาบัน สำนัก เพื่อกำกับดูแลการบริหารงานให้มีส่วนร่วมในการตัดสินใจ บริหารจัดการด้านบริหารงานทั่วไป การเงิน พัสดุ งานกิจการนักศึกษา การบริหารงานบุคคล งานวิชาการ การบริหารเบิกจ่ายงบประมาณ  8. หลักนิติธรรม  ผู้บริหารมหาวิทยาลัยบริหารงานภายใต้พระราชบัญญัติมหาวิทยาลัยราชภัฏ พ.ศ.2547 และกฎหมายอื่น ๆ ที่เกี่ยวข้อง พร้อมทั้งการออกข้อบังคับ ระเบียบ ประกาศ คำสั่ง เพื่อใช้เป็นแนวทางการปฏิบัติร่วมกัน เพื่อให้เกิดความเป็นธรรม ไม่เลือกปฏิบัติ ทั้งนี้ได้เผยแพร่ข้อกฎหมายต่าง ๆ ทางเว็บไซต์ของมหาวิทยาลัย เพื่อให้ทุกภาคส่วนสามารถไปใช้และรับทราบได้อย่างทั่วถึง ทั้งนี้ข้อกฎหมายก่อนเสนอต่อสภามหาวิทยาลัย จะมีคณะกลั่นกรองกฎหมายลำดับรองโดยผู้มีทรงคุณวุฒิที่มีความรู้ ความเชี่ยวชาญในด้านกฎหมายทำหน้าที่พิจารณากลั่นกรองก่อน  กรณีที่มีบุคลากร อาจารย์ มีเรื่องราวทุกร้อน ไม่ได้รับความเป็นธรรม ก็มีคณะกรรมการอุทธรณ์และร้องทุกข์ ที่สามารถส่งเรื่องร้องทุกข์ต่อคณะกรรมการเพื่อพิจารณาตรวจสอบให้ความเป็นธรรม พร้อมกับช่องทางอื่น ๆ ที่หลากหลายพร้อมที่จะให้บริการรับข้อร้องเรียน เช่น ตู้เพื่อนพิบูล เว็บไซต์สายตรงของผู้บริหารหน่วยงานต่าง ๆ เป็นต้น  9. หลักความเสมอภาค  จากการบริหารงานของผู้บริหารมหาวิทยาลัยภายใต้พระราชบัญญัติมหาวิทยาลัยราชภัฏ พ.ศ.2547 และกฎหมายอื่น ๆ ที่เกี่ยวข้อง รวมถึงมีการออกข้อบังคับ ระเบียบ ประกาศ คำสั่ง ใช้เป็นแนวทางการปฏิบัติร่วมกัน ทำให้ความเสมอภาค ความเท่าเทียมกันไม่เลือกปฏิบัติ รวมถึงการเข้าถึงข้อมูลข่าวสาร สารสนเทศต่าง ๆ ของมหาวิทยาลัยหลากหลายทุกช่องทาง การจัดอาคาร สถานที่ สิ่งอำนวยความสะดวก ที่เอื้อต่อสภาพแวดล้อมทางการศึกษา การเรียนรู้นักศึกษาปกติ และนักศึกษาพิการ การจัดสวัสดิการที่อยู่อาศัยให้แก่บุคลากรภายทั้งส่วนสนามบิน ส่วนทะเลแก้ว โดยมีการกำหนดเกณฑ์การพิจารณาผู้ขอเข้าพักผ่านการพิจารณาเห็นชอบจากคณะกรรมการสวัสดิบ้านพัก สำหรับการส่งเสริมและพัฒนาบุคลากร มหาวิทยาลัยและทุกหน่วยงานจัดให้มีแผนพัฒนาบุคลากรอย่างทั่วถึงและเท่าเทียมกัน เพื่อเปิดโอกาสให้บุคลากรได้พัฒนาศักยภาพของตน  10. หลักมุ่งเน้นฉันทามติ  ผู้บริหารมหาวิทยาลัยเปิดโอกาสให้บุคลากรได้มีส่วนร่วมแสดงความคิดเห็นในเรื่องต่าง ๆ เช่น ในรูปแบบของการประชุมหารือ เพื่อได้ข้อตกลงร่วมกัน กรณีที่มีความสำคัญก็จะนำไปพิจารณาหารือในคณะกรรมการชุดต่าง ๆ เช่น คณะกรรมการบริหารมหาวิทยาลัย สภามหาวิทยาลัย และคณะกรรมการชุด อื่น ๆ เพื่อขอนโยบาย มติที่ประชุม ในการให้ความเห็นชอบ หรือไม่เห็นชอบ ตามเสียงส่วนใหญ่ของที่ประชุม สำหรับเป็นแนวทางปฏิบัติใช้  เพื่อเป็นการยืนยันได้ว่าผู้บริหาร ได้แก่ อธิการบดี คณบดีทุกคณะ ผู้อำนวยการสถาบัน สำนักที่เทียบเท่าคณะ ได้ยึดการบริหารงานตามหลักธรรมาภิบาล ตามเกณฑ์การประเมินที่คณะกรรมการติดตาม ตรวจสอบและประเมินผลงานมหาวิทยาลัยได้กำหนดไว้ ดังนี้ (บริหารงานมีประสิทธิภาพ, บริหารงานมีประสิทธิผล, มีการตอบสนอง, มีภาระรับผิดชอบ, เปิดเผย/โปร่งใส, มีหลักนิติธรรม, มีความเสมอภาค, บริหารงานอย่างมีส่วนร่วม/พยายามแสวงหาฉันทามติ, มีการกระจายอำนาจ และมีคุณธรรม/จริยธรรม) ประจำปีงบประมาณ พ.ศ.2561 และ 2562 ที่มีการประเมินผู้บริหารโดยบุคลากรสายวิชาการและสายสนับสนุน ดังนี้   |  |  |  |  |  | | --- | --- | --- | --- | --- | | ผลการประเมิน  ยึดการบริหารงานตามหลักธรรมาภิบาล | ปีการศึกษา 2561 | | ปีการศึกษา 2562 | | | สายวิชาการ | สายสนับสนุน | สายวิชาการ | สายสนับสนุน | | อธิการบดี | ระดับมาก | ระดับมาก | ระดับมาก | ระดับมาก | | คณบดีคณะครุศาสตร์ | ระดับมาก | ระดับมาก | ระดับมาก | ระดับมากที่สุด | | คณบดีคณะวิทยาศาสตร์และเทคโนโลยี | ระดับมาก | ระดับมากที่สุด | ระดับมากที่สุด | ระดับมากที่สุด | | คณบดีคณะมนุษย์ศาสตร์และสังคมศาสตร์ | ระดับมาก | ระดับมาก | ระดับมากที่สุด | ระดับมาก | | คณบดีคณะวิทยาการจัดการ | ระดับมาก | ระดับมาก | ระดับ  ปานกลาง | ระดับมาก | | คณบดีคณะเทคโนโลยีการเกษตรและอาหาร | ระดับมาก | ระดับมาก | ระดับมาก | ระดับ  ปานกลาง | | คณบดีคณะเทคโนโลยีอุตสาหกรรม | ระดับมาก | ระดับมาก | ระดับมาก | ระดับมาก | | คณบดีวิทยาลัยการจัดการและพัฒนาท้องถิ่น | ระดับมาก | ระดับมาก | ระดับมาก | ระดับมาก | | คณบดีบัณฑิตวิทยาลัย | ระดับมาก | ระดับมาก | - | - | | คณบดีวิทยลัยการพยาบาล | - | - | ระดับมาก | ระดับ  ปานกลาง | | ผู้อำนวยการสถาบันวิจัยและพัฒนา | ระดับมาก | ระดับมาก | ระดับมาก | ระดับมาก | | ผู้อำนวยการสำนักงานอธิการบดี | ระดับมาก | ระดับมาก | ระดับมาก | ระดับมาก | | ผู้อำนวยการสำนักศิลปะและวัฒนธรรม | ระดับ  ปานกลาง | ระดับมาก | ระดับมาก | ระดับมาก | | ผู้อำนวยการสำนักวิทยบริการและสารสนเทศ | ระดับมาก | ระดับมากที่สุด | ระดับมาก | ระดับมาก |   รวมถึงการประกันคุณภาพการศึกษาภายในตั้งแต่ปีการศึกษา 2561 - ปีการศึกษา 2563 ในตัวชี้วัด ข้อ 4 บริหารงานด้วยหลักธรรมาภิบาลอย่างครบถ้วนทั้ง 10 ประการที่อธิบายการดำเนินงานอย่างชัดเจน ได้ผ่านการประเมินคะแนนเต็มทุกปีการศึกษา  ในส่วนของการพัฒนาบุคลากรทั้งสายวิชาการและสายสนับสนุนนั้น ผู้บริหารมหาวิทยาลัยได้ดำเนินการจัดสรรงบประมาณทุกปีงบประมาณ ดังต่อไปนี้ 1) งบพัฒนาบุคลากรที่จัดสรรให้แต่ละหน่วยงาน เพื่ออบรมตามความสนใจของแต่ละบุคคล งบประมาณที่รับคนประมาณ 4,500 – 8,000 บาท 2) งบประมาณบริหารกองทุนพัฒนาบุคลากร (ฝึกอบรมโครงการตามนโยบายมหาวิทยาลัย) 3) การสนับสนุนการศึกษาต่อในระดับที่สูงขึ้น 4) การนำเสนอผลงานวิชาการระดับนานาชาติ ณ ต่างประเทศ 5) โครงการแลกเปลี่ยนอาจารย์ทำวิจัยร่วมกับมหาวิทยาลัยในกลุ่มประเทศอาเซียน และ 6) ส่งเสริมการเข้าสู่ตำแหน่งทางวิชาการ การเข้าสู่ตำแหน่งระดับเชี่ยวชาญ โดยสนับสนุนงบประมาณการจัดทำและเงินรางวัลเมื่อได้ดำรงตำแหน่ง | |